section_heading: Teoretske postavke i utjecaj Suvremenog rata
paragraph_text: Za razliku od većine tadašnjih vojnih teoretičara, du Picq je vojne probleme izučavao na originalan način, služeći se anketama, proučavanjem antičkih bitaka i vlastitim iskustvima. Prema du Picqu osnovni element bitke je čovjek, a ključ pobjede u ratu — moral, svjesna disciplina i uzajamno povjerenje (esprit de corps — kolektivni duh), iako pri tome ne treba isključiti ni elemente materijalne prirode. Međutim, zaključak koji iz ovakve analize izvlači, u potpunoj je suprotnosti s tezom koju obrazlaže.